Gjengangere+-+Engestrand

=Snekker Engestrand=

Jakob Engestrand er en eldre mann og jobber som snekker. Han er juridisk far for ett barn, Regine. I Gjengangerne av Henrik Ibsen, møter vi Engestrand, som er ”faren” til Regine, tjenestepiken hos fru Alving. Han er en person som sliter med alkoholmissbruk, og var generelt ikke en særlig dannet mann, hvor han blant annet blir kritisert for sitt stygge språk. Da gamle kammerherre Alving fremdeles levde, gjorde han den daværende tjenestepiken, Johanne, gravid. Dette kunne ikke komme frem i lyset, og Engestrand som var kjæresten til tjenestejenta måtte ta på seg ansvaret som faren, for å dekke over hemmeligheten. Engestrand ønsket å få tilbake Regine. Han ville at hun skulle bli med ham til byen, hvor han skulle bygge opp et nytt sjømannshjem. Han la det frem som at det skulle bli et ”staselig” sted for velstående sjømenn som kom i land, ikke slikt et lurvete sted som mange av de andre. Regine ønsker overhodet ikke å bli med ”faren” til byen, men vil heller være hos fru Alving, å tjene der i hennes hus. Fru Alving viser også sterk motstand til at Regine skal bli med ”faren”. Noe av grunnen til at Regine ikke vil være med, er på grunn av at dette sjømannshjemmet i bunn og grunn kan regnes som et bordell, og ikke et slikt staselig sted som Engestrand forestiller det. Jakob Engestrand har nok tanker om at Regine skal jobbe der, og nærmest gå inn i rollen som prostituert, og at hun skal gifte seg med en av sjømennene. Men Regine har allerede planer å reise til Paris til Osvald (sønnen til fru Alving). Pastoren mener at det hadde vært bra for Engestrand dersom Regine hadde blitt med ham, da han trenger støtte og selskap av dannete skikkelige personer. Dette kan nok speile at Engestrand var en person som ikke var av den dannete typen. Samt har nok Jakob manipulert pastoren til å tro at dette er et skikkelig sted. Engestrand virker som en person som tar på seg oppgaver og skyld for andre, ved hendelser han skulle vært foruten. Han skrev seg opp som far til Regine, da det egentlig var herr Alving som var faren. Da barnehjemmet brant ned, skyldtes det at Pastor Manders hadde kastet veken fra et lys i spon. Dette medførte at hele bygget tok fyr. Manders mener at når dette kommer frem, vil han være nødt til å avtre i sin stilling som pastor. Nok en gang går Engestrand god for gjerningen og tar på seg skylden for å bevare pastoren. Han får som svar at han i gjengjeld skal få hjelp til sitt sjømannshjem. Snekker Engestrand blir sett på som den mørke personen i stykket, og kan være et symbol på djevelen. Han er en person man kanskje ikke burde stole på, da han driver med dobbeltmoral, sier det ene og mener noe annet.

Malin L, Lena, Bjørn Sl